**Victor Frederick Buckingham**, coñecido como **Vic Buckingham**, nado en Greenwich o 23 de outubro de 1915 e finado en Chichester o 26 de xaneiro de 1995, foi un futbolista e adestrador inglés. Desenvolveu toda a súa carreira como futbolista no Tottenham Hotspur, na segunda división inglesa. Como adestrador gañou a FA Cup de 1954 co West Bromwich Albion, co que ademais acabou subcampión da liga esa mesma tempada. Adestrou durante dous períodos o AFC Ajax, levando o equipo a gañar a Eredivisie de 1960 e facendo debutar en 1964 a Johan Cruyff. En 1971 gañou a Copa do Xeneralísimo co FC Barcelona e foi subcampión de liga. Tamén pasou polos bancos do Fulham FC, o Sheffield Wednesday e de varios equipos gregos. Está considerado como un pioneiro da filosofía futbolística coñecida como fútbol total, que posteriormente desenvolveu o seu pupilo Johan Cruyff.

Traxectoria
-----------

Entrou no Tottenham Hotspur en 1934 e xogou a primeira tempada no filial deste, o Northfleet United. Na seguinte campaña debutou co primeiro equipo na Segunda División, onde acumulou durante os seguintes anos 230 partidos, primeiro como centrocampista defensivo e máis tarde como defensa.

Comezou a súa carreira como adestrador na Universidade de Oxford entre 1949 e 1950. A continuación dirixiu o equipo de afeccionados conxunto das universidades de Oxford e Cambridge, o Pegasus. Con este equipo gañou en 1951 a FA Amateur Cup, derrotando ao Bishop Auckland na final por 2-1, ante unha multitude de 100.000 persoas no estadio de Wembley. Entre 1951 e 1953 dirixiu o Bradford Park Avenue.

En 1953 foi contratado polo West Bromwich Albion como substituto de Jesse Carver que regresou a Italia. Gañou a FA Cup en 1954, derrotando na final ao Preston North End de Tom Finney por 3-2, e estivo a piques de sumar un segundo título esa mesma tempada, ao acabar segundo na liga.

En 1959 converteuse no adestrador do Ajax de Ámsterdam, co que gañou a Eredivisie 1959/60. Por motivos persoais deixou o club a finais de maio de 1960, un par de semanas antes de rematar a tempada 1960/61.

A continuación fichou polo Sheffield Wednesday, subcampión do campionato inglés 1960/61, onde substituíu a Harry Catterick. Adestrou o Wednesday ata o seu despedimento en 1964, obtendo tres sextos postos consecutivos na liga.

Para a tempada 1964/65 regresou ao Ajax, onde o seu único éxito foi facer debutar a Johan Cruyff. Por outra banda, os malos resultados, incluída unha derrota por 4-9 en Rotterdam ante o Feyenoord, fixeron que o Ajax caese preto da zona de descenso. Foi substituído por Rinus Michels.

De regreso a Inglaterra, uniuse ao Fulham FC de Londres a metade da tempada 1964/65. Adestrou o club ata 1968, cando acabou descendendo. 

Despois dunha breve etapa en Grecia foi contratado en 1969 polo FC Barcelona. Co club catalán gañou a Copa do Xeneralísimo 1970/71, tras derrotar por 4-3 na prórroga da final ao Valencia. Esa mesma tempada o Barcelona foi subcampión da liga, por detrás do propio Valencia, despois de rematar empatados a puntos. Foi de novo substituído por Rinus Michels.

En febreiro de 1972 foi contratado polo Sevilla FC para tentar evitar o descenso, pero non o conseguiu. Despois volveu a Grecia, onde se converteu no adestrador do Olympiacos, co que acabou terceiro na liga. O seu último traballo como adestrador foi co AS Rodos, equipo tamén da primeira división grega, e co que non puido conseguir a permanencia.

Vida persoal
------------

Era fillo de Annie Elizabeth Jenkins e William George Buckingham. Casou con Lilian Emma King e tivo tres fillos. Morreu aos 79 anos en Chichester.

Palmarés
--------

**West Bromwich Albion**

* **FA Cup (1):** 1954.

**Ajax**

* **Eredivisie (1): 1959/60.**

**Barcelona**

* **Copa do Xeneralísimo (1):** 1970/71.

Notas
-----

1. ↑  Ward, Andrew; Williams, John (2009). *Football Nation : Sixty Years of the Beautiful Game*. Londres: Bloomsbury Publishing. p. 42.
2. ↑  "Vic Buckingham". *fulhamfc.com* (en inglés). Consultado o 8 de marzo de 2022.
3. ↑  "Spurgeon trainer van Ajax". *De Volkskrant* (en neerlandés). 1 de maio de 1961. p. 10.
4. ↑  Davies, John (10 de abril de 1964). "Wednesday sack Buckingham". *Daily Mail* (en inglés). p. 20.
5. 1 2  "Victor Frederick Buckingham" (en neerlandés). Consultado o 8 de marzo de 2022.
6. ↑  "OBITUARIES:Vic Buckingham" (en inglés). 30 de xaneiro de 1995. Consultado o 8 de marzo de 2022.

Véxase tamén
------------

### Ligazóns externas

* Datos do adestrador en BDFutbol *(en castelán)*.

| * v
* c
* e
Adestradores gañadores da Copa do Rei |
| --- |
| 
* 1903–08: *Descoñecidos*
* 1909: Berraondo
* 1910: *Descoñecido*
* 1911: Sheperd
* 1912: Lambe
* 1913–14: *Descoñecidos*
* 1915: Barnes
* 1916: Barnes
* 1917: Johnson
* 1918–19: *Descoñecidos*
* 1920: Greenwell
* 1921: Barnes
* 1922: Greenwell
* 1923: Pentland
* 1924: Bloomer
* 1925: Poszony
* 1926: Kirby
* 1927: Emery
* 1928: Forns
* 1929: Greenwell
* 1930: Pentland
* 1931: Pentland
* 1932: Pentland
* 1933: Pentland
* 1934: Bru
* 1935: Encinas
* 1936: Bru
* 1939: Brand
* 1940: Caicedo
* 1941: Encinas
* 1942: Nogués
* 1943: Urquizu
* 1944: Urquizu
* 1945: Urquizu
* 1946: Quincoces
* 1947: Albéniz
* 1948: Caicedo
* 1949: Quincoces
* 1950: Iraragorri
* 1951: Daučík
* 1952: Daučík
* 1953: Daučík
* 1954: Quincoces
* 1955: Daučík
* 1956: Daučík
* 1957: Balmanya
* 1958: Albéniz
* 1959: Herrera
* 1960: Villalonga
* 1961: Villalonga
* 1962: M. Muñoz
* 1963: Gonzalvo
* 1964: Belló
* 1965: Bumbel
* 1966: Daučík
* 1967: Suárez
* 1968: Artigas
* 1969: Iriondo
* 1970: M. Muñoz
* 1971: Buckingham
* 1972: Merkel
* 1973: Pavić
* 1974: Molowny
* 1975: Miljanić
* 1976: Aragonés
* 1977: Iriondo
* 1978: Michels
* 1979: Pasieguito
* 1980: Boškov
* 1981: Herrera
* 1982: Molowny
* 1983: Menotti
* 1984: Clemente
* 1985: Aragonés
* 1986: Costa
* 1987: Toshack
* 1988: Aragonés
* 1989: Beenhakker
* 1990: Cruyff
* 1991: Ovejero
* 1992: Aragonés
* 1993: Floro
* 1994: Fernández
* 1995: Iglesias
* 1996: Antić
* 1997: Robson
* 1998: Van Gaal
* 1999: Ranieri
* 2000: Flores
* 2001: Costa
* 2002: Irureta
* 2003: Manzano
* 2004: V. Muñoz
* 2005: Ferrer
* 2006: Lotina
* 2007: Ramos
* 2008: Koeman
* 2009: Guardiola
* 2010: Álvarez
* 2011: Mourinho
* 2012: Guardiola
* 2013: Simeone
* 2014: Ancelotti
* 2015: Luis Enrique
* 2016: Luis Enrique
* 2017: Luis Enrique
* 2018: Valverde
* 2019: Marcelino
* 2020: Imanol
* 2021: Koeman
* 2022: Pellegrini
* 2023: Ancelotti

 |

|  |  |
| --- | --- |
| Control de autoridades | 
* Wd: Q920038
* SoccerBaseMgr: 1259
* Worldfootball: vic-buckingham

 |